Džongmjo

Džongmjo šventvietė (, „Protėvių šventykla“) – konfucianistinė karališkoji šventvietė Pietų Korėjoje, Seule, Džongno rajone. Tai viena seniausių ir autentiškiausių išlikusių konfucianistinių karališkųjų šventviečių. Ji skirta Džosono dinastijos valdovų atminimo apeigoms.

Džongmjo šventvietė pastatyta 1394 m. Džosono dinastijos karaliaus Tedžo nurodymu. Laikui bėgant pastatas vis plėstas, tačiau per XVI a. pab. japonų įsiveržimus į Korėją sudegintas. Džongmjo atstatytas 1601 m. – šis pastatas išliko iki šių dienų.

Džongmjo šventvietė užima 19,4 ha plotą. Pastatai išsimėtę tarp kalvų ir slėnių, pagal tradicinius fengšui principus suderinti su supančia aplinka. Pagrindiniai pastatai yra Džongdžonas („Centrinė salė“) ir Jongnjongdžonas („Amžinosios Ramybės salė“). Kiti pastatai – Mangmjoru (vieta, kur karalius apmąstydavo protėvius), Gongmingdangas (karaliaus Gongmino atminimui skirta vieta, likusi iš karaliaus Tedžo laikų), Hjangdaičongas (vieta apeiginiams rykams laikyti), Džegungas (vieta, kur karalius ir karalienė laukdavo procesijų). Džongmjo pastatyta laikantis griežtų konfucianizmo nurodymų apie protėvių pagerbimą.Jongmyo Shrine, UNESCO Šventyklos viduje saugomos protėvių lentelės – įrašai apie karališkuosius protėvius. Iš viso saugoma 19 karalių ir 30 karalienių lentelių.Jongmyo Shrine, lifeinkorea.com

Džongmjo šventvietėje vyksta tradicinės Džongmjo džerjė procesijos – vyksta korėjiečių rūmų muzikos pasirodymai ir šokiai, skirti kreiptis į protėvius, kad šie nužengtų iš rojaus ir įkvėptų dabartinius valdovus žengti jų pėdomis.Korean Culture and Information Service (2010). Guide to Korean Culture. 13-13 Gwancheol-dong, Jongno-gu, Seul 110-11 Korea: Hollym. p. 75. Dėl istorinės, religinės, kultūrinės svarbos Džongmjo šventvietė 1995 m. įtraukta į UNESCO pasaulio paveldo sąrašą. 

 Šaltiniai 

Kategorija:Seulas
Kategorija:Šventvietės